শাসক দলের গোষ্ঠী সংঘর্ষে বেশ কিছুদিন ধরেই উত্তপ্ত বাঁকুড়ার পাত্রসায়ের থানা এলাকা । সম্প্রতি শাসক দলের স্নেহেশ মুখোপাধ্যায় গোষ্ঠীর সঙ্গে স্থানীয় বাবলু সিং গোষ্ঠীর বিরোধ চরম আকার নেয় । দুই গোষ্ঠীর মধ্যে শুরু হয় এলাকা দখলের লড়াই । এর মধ্যে গত ১০ ফেব্রুয়ারি আলিপুর গ্রামে দুপুর বেলায় প্রবল বিস্ফোরণে কেঁপে ওঠে গোটা এলাকা । দেখা যায় বিস্ফোরণটি হয়েছে স্থানীয় একটি পরিত্যক্ত দোতলা বাড়িতে ।